SKRIFTLIG FORESPØRGSEL E-0472/01

af Monica Frassoni (Verts/ALE) til Kommissionen

(21. februar 2001)

Om: Udnævnelse af et italiensk medlem af Den Videnskabelige Komité for Foder

I den nyudnævnte Videnskabelige Komité for Foder(1), som blev nedsat med Kommissionens afgørelse 97/579/EF(2), optræder blandt de udpegede eksperter professor Gianfranco Piva (Università cattolica del Sacro Cuore, Piacenza, Italien).

I det italienske dagblad, La Repubblica af 25. januar i år kan man på side tre i forbindelse med en analyse af BSE-spørgsmålet læse, at professor Piva er konsulent forMorando, en virksomhed i Torino, som fremstiller foderstoffer, og at en udtalelse fra denne ledsagede en redegørelse af 9. juni 1998, som var underskrevet af direktøren for det italienske sundhedsministeriums afdeling for veterinærmedicin, Romano Marabelli, som anmodede det italienske institut for veterinær forskning om at give grønt lys for et indhold af benmel i foder på 0,15 %, hvor der blev bebudet en foreståenderetningslinjefra EU, som gik i samme retning.

I den opfordring til interessetilkendegivelse i forbindelse med posten som medlem af en videnskabelig komité, som Kommissionen offentliggjorde(3), blev det præciseret, at ansøgerne skulle forelægge en erklæring om enhver interesse, som kunne anses for at være i strid med deres uafhængighed.

1. Kan Kommissionen bekræfte som svar på påstanden i dagbladet La Repubblica at professor Piva og de øvrige eksperter, som Kommissionen den 27. november 2000 udnævnte til medlemmer af den omtalte videnskabelige komité, der nedsattes med Kommissionens afgørelse 97/579/EF, alle har indgivet den krævede erklæring?

2. Har Kommissionen undersøgt, om der er uoverensstemmelse med de interesser, som medlemmerne af Den Videnskabelige Komité har, og den uafhængighed, som er nødvendig for at kunne beskytte forbrugernes sundhed?

(1) EFT C 338 af 29.11.2000, s. 16.

(2) EFT L 237 af 28.8.1997, s. 18, og EFT L 179 af 18.7.2000, s. 13.

(3) EFT C 142 af 20.5.2000, s. 46.

Svar afgivet på Kommissionens vegne af David Byrne

(12. juni 2001)

1. Medlemmerne af de videnskabelige komitéer bliver hvert år anmodet om at forelægge Kommissionen en skriftlig erklæring om enhver interesse, som kunne anses for at være i strid med deres uafhængighed.

Desuden skal medlemmerne ved alle møder i de videnskabelige komitéer eller disses arbejdsgrupper i henhold til forretningsordenen aflægge erklæring om enhver særinteresse, der kunne stride mod deres uafhængighed i forbindelse med behandlingen af emnerne på dagsordenen for de enkelte møder. Erklæringen skal afgives skriftligt eller mundtligt og medtages i referatet af det pågældende møde, der offentliggøres på Internettet.

2. Det fremgik af Professor Pivas interessetilkendegivelse, at han ikke havde interesser, der kunne anses for at være i strid med hans uafhængighed.

Efter artiklen i La Repubblica har Professor Piva meddelt Kommissionen, at han ikke har nogen direkte forbindelse med firmaet Morando, men at der er indgået en konsulentkontrakt om revideringsbistand i forbindelse med foderstofanalyser mellem Istituto di Scienze degli Alimenti e della Nutrizione, som Professor Piva er direktør for, og selskabet Morando. På grundlag af de modtagne oplysninger anser Kommissionen ikke, at en sådan forbindelse er uforligelig med Professor Pivas medlemskab af den Videnskabelige Komité for Foder eller hans deltagelse som sagkyndig i andre videnskabelige komitéers arbejdsgrupper. Kommissionen vil fortsat sørge for, at dens interne regler med hensyn til videnskabelig sagkyndige overholdes, som ovenfor beskrevet.